ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులకంటే కొత్తగా కోలుకున్నవారు35 రోజులుగా అధికం
ఐదు వారాలుగా చికిత్సలో ఉన్నవారు తగ్గుదల బాటలో
దేశంలో కోవిడ్ పాజిటివ్ గా నిర్థారణ జరుగుతున్న కొత్త కేసులకంటే కోలుకుంటున్నవారే ఎక్కువగా నమోదవుతున్న ధోరణి ఇప్పటికి నెలకుపైగా కొనసాగుతూనే ఉంది. గడిచిన 24 గంటలలో50,356 కొత్త కేసులు నమోదు కాగా, 53,920 మంది కొలుకున్నారు. గడిచిన ఐదువారాలుగా ఇదే ధోరణి కనబడుతోంది. దీనివల్లనే చికిత్సలో ఉన్నవారి సంఖ్య తగ్గుతోంది. ప్రస్తుతం 5.16 లక్షలమంది కోవిడ్ బాధితులు చికిత్స పొందుతూ ఉన్నారు.
గడిచిన ఐదువారాలుగా సగటు కొత్త పాజిటివ్ కేసులు తగ్గుదల బాటలో సాగుతూనే ఉన్నాయి. సగటు కొత్త కేసులు అక్టోబర్ మొదటి వారంలో 73,000 ఉండగా ఇప్పుడది 46,000 కు తగ్గింది.
మరోవైపు చికిత్సపొందుతూ ఉన్న బాధితుల సంఖ్య కూడా అదే ధోరణి ప్రదర్శిస్తూ తగ్గుదల బాటలో సాగుతోంది. ప్రస్తుతం చికిత్సపొందుతున్నవారి సంఖ్య 5,16,632 . ఇది మొత్తం పాజిటివ్ కేసులలో కేవలం 6.11% మాత్రమే. ఇప్పటివరకు మొత్తం కోలుకున్నవారి సంఖ్య 78,19,886 కాగా జాతీయ స్థాయిలో కోలుకున్నవారి శాతం 92.41% కి చేరింది. కోలుకున్నవారికి, చికిత్సలో ఉన్నవారికి మధ్య అంతరం బాగా పెరుగుతూ ప్రస్తుతం 73,03,254 కి చేరింది.
కొత్తగా కోలుకున్నవారిలో 79% కేసులు కేవలం 10 రాష్ట్రాలలోనే కేంద్రీకృతమయ్యాయి. వారిలో మహారాష్ట్రలోనే ఒక్కరోజే 11,060 మంది కోలుకున్నవారున్నారు. దీంతో ఆ రాష్ట్రంలో మొత్తం కోలుకున్నవారి సంఖ్య 15,62,342 కు చేరింది. జాతీయ సగటుతో పోల్చుకున్నప్పుడు 18 రాష్ట్రాలు, కేంద్రపాలిత ప్రాంతాలు ఎక్కువశాతం మంది కొలుకుంటున్నట్టు నమోదు చేసుకున్నాయి.
కొత్తగా పాజిటివ్ గా తేలినవారిలో 77% మంది 10 రాష్జ్ట్రాలకు చెందినవారు కాగా, ఢిల్లీ ఇప్పుడు మహారాష్ట, కేరళ రాష్ట్రాలను మించిపోయి 7178 కేసులు గత 24 గంటలలోనే నమోదు చేసింది. కేరళలో 7,002 కొత్త కేసులు రాగా, మహారాష్ట్రలో 6870 మందికి నిన్న పాజిటివ్ గా నిర్థారణ అయింది.
గడిచిన 24 గంటలలో 577 కోవిడ్ మరణాలు నమోదయ్యాయి. వీటిలో 83% మంది పది రాష్ట్రాలకు చెందినవారే. 27.9% కొత్త మరణాలు మహారాష్ట్రలో  నమోదయ్యాయి. ఢిల్లీలో 64, పశ్చిమబెంగాల్ లో 55 మంది చనిపోయారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 180.80 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 30,799
మొత్తం కేసుల్లో క్రియాశీల కేసులు 0.0%
ప్రస్తుత రికవరీ రేటు 98.73%
గత 24 గంటల్లో 4,491 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,54,546 కు పెరిగింది.
గత 24 గంటల్లో 2,539 కొత్త కేసులు నమోదయ్యాయి.
రోజువారీ పాజిటివిటీ రేటు 0.35%
వారపు పాజిటివిటీ రేటు 0.42%
గత 24 గంటల్లో చేసిన 7,17,330 కొవిడ్ పరీక్షలతో కలిపి ఇప్పటివరకు 78.12 కోట్ల పరీక్షలు చేశారు.
నూతన మరియు పునరుత్పాదక శక్తి మంత్రిత్వ శాఖ
జాతీయ బయోఎనర్జీ కార్యక్రమాన్ని నోటిఫై చేసిన ఎంఎన్ఆర్ఇ
● ఆర్థిక సంవత్సరం 2021-22 నుంచి 2025-26 వరకు సాగనున్న జాతీయ బయోఎనర్జీ కార్యక్రమం
● ఈ కార్యక్రమాన్ని రెండు దశల్లో అమలు చేయాలని సూచన
● రూ. 858 కోట్ల వ్యయంతో తొలిదశ కార్యక్రమానికి ఆమోద ముద్ర
భారత ప్రభుత్వానికి చెందిన నూతన పునరావృత్త ఇంధన మంత్రిత్వ శాఖ  జాతీయ బయోఎనర్జీ  కార్యక్రమాన్ని 2 నవంబర్ 2022న ప్రకటించింది. ఆర్థిక సంవత్సరం 2021-22 నుంచి 2025-26 వరకు ఈ జాతీయ బయోఎనర్జీ కార్యక్రమాన్ని ఎంఎన్ఆర్ ఇ కొనసాగిస్తోంది. ఈ కార్యక్రమాన్ని రెండు దశలలో అమలు చేయాలని సూచించారు. ఈ కార్యక్రమం తొలి దశను రూ. 858 కోట్ల వ్యయంతో ఆమోదించారు.
జాతీయ బయోఎనర్జీ కార్యక్రమం దిగువన పేర్కొన్న ఉప పథకాలను కలిగి ఉంటుందిః
వ్యర్ధాల నుంచి ఇంధన కార్యక్రమం  భారీ బయోగ్యాస్, బయోసిఎన్జి, విద్యుత్ ప్లాంట్ల  ఏర్పాటు చేసేందుకు మద్దతునిస్తుంది.
బయోమాస్ కార్యక్రమం  ఆధారిత పునరుత్పత్తిని ప్రోత్సహించడం) విద్యుత్ ఉత్పత్తి, నాన్ బాగాస్ ఆధారిత విద్యుత్ ప్రాజెక్టులలో ఉపయోగం కోసం బ్రికెట్లు & పెల్లెట్ల ఉత్పత్తిని ఏర్పాటు చేయడం కోసం మద్దతు ఇస్తుంది.
గ్రామీణ ప్రాంతాలలో కుటుంబ స్థాయి, మధ్య స్థాయి బయోగాస్ కేంద్రాలకు బయోగాస్ కార్యక్రమం మద్దతునిస్తుంది.
కార్యక్రమాల మార్గదర్శకాలు //mnre.gov.in/లో అందుబాటులో ఉన్నాయి.
ఇంధన పునరుద్ధరణ కోసం దేశంలో భారీగా లభ్యమయ్యే బయోమాస్, పశువుల పేడ, పారిశ్రామిక, పట్టణ జీవవ్యర్ధాలను ఉపయోగించుకోవడానికి, ఎంఎన్ఆర్ఇ 1980ల నుండి భారతదేశంలో బయో ఎనర్జీని  ప్రోత్సహిస్తోంది.
ఎంఎన్ఆర్ఇ అందిస్తున్న ప్రధాన తోడ్పాటు ఏమిటంటే, బయోగ్యాస్, బయోసిఎన్జి, పట్టణ, పారిశ్రామిక, వ్యవసాయ వ్యర్ధాల నుంచి విద్యుత్/అవశేషాలు/ వాటి మూలధన వ్యయాన్ని/ వడ్డీని తగ్గించి ప్రాజెక్టు సాధ్యతను పెంచడం.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో కనీస మద్దతు ధర కార్యకలాపాలు
1124252 మంది రైతుల నుంచి రూ.16865.81 కోట్ల విలువైన 5783122 కాటన్ బేళ్ల సమీకరణతో లబ్ది చేకూరింది
ప్రస్తుత ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతం ఉన్న కనీస మద్దతు ధర పథకాల ప్రకారం రైతుల నుండి పంటలను కొనుగోలు చేస్తూనే ఉంది. ఖరీఫ్ 2020-21 సీజన్కు సంబంధించిన వరి సేకరణ సజావుగా వృద్ధి చెందుతూ వస్తోంది. పంజాబ్, హర్యానా, ఉత్తరప్రదేశ్తో పాటు తెలంగాణ, ఉత్తరాఖండ్, తమిళనాడు, ఛండీగఢ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, ఛత్తీస్గడ్, ఒడిషా, మధ్యప్రదేశ్, మహారాష్ట్ర, బీహార్, జార్ఖండ్లలో 412.91 ఎల్ఎమ్టీల వరి కొనుగోళ్లు జరిగాయి. 19.12.2020 వరకు గత సంవత్సరంతో పోలిస్తే 337.74 ఎల్ఎమ్టీల వరి కొనుగోళ్లు జరిగాయి.
ఈ సంవత్సరంతో పోలిస్తే ఈ ఏడాది సేకరణ 22.25% పెరిగింది. మొత్తం 412.91 ఎల్ఎమ్టీల కొనుగోలులో పంజాబ్ రాష్ట్రం ఒక్కటే.. 30.11.2020న రాష్ట్రంలో సేకరణ కాలం ముగిసే వరకు 202.77 ఎల్ఎమ్టీని కొనుగోలు జరిపింది.
ఇది దేశంలో మొత్తం సేకరణలో 49.10 శాతానికి సమానం. ఇప్పటికే 48.56 లక్షల మంది రైతులు ప్రస్తుతం కొనసాగుతున్న కేఎంఎస్ సేకరణ కార్యకలాపాల నుండి రూ.77957.83 కోట్ల లబ్ధి పొందారు. రాష్ట్రాల ప్రతిపాదన ఆధారంగా తమిళ నాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాల నుంచి మద్దతు ధర పథకం కోసం ఖరీఫ్ మార్కెటింగ్ సీజన్ 2020 యొక్క 51.00 ఎల్ఎంటీల పప్పుధాన్యాలు మరియు నూనె గింజల కొనుగోళ్లకు అనుమతులు లభించింది. ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టీల కొబ్బరి  కొనుగోలుకు అనుమతి ఇవ్వబడింది. ఇతర రాష్ట్రాలు / యుటీల కొరకు, పప్పుధాన్యాలు, నూనె గింజలు మరియు కొబ్బరను పీఎస్ఎస్ క్రింద సేకరించే ప్రతిపాదనలను స్వీకరించిన తరువాత ఆమోదం లభిస్తుంది. ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పీ వద్ద రిజిస్టర్డ్ నుండి నేరుగా పొందవచ్చు. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటీలు నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పీ కంటే తక్కువగా ఉంటే. 19.12.2020 వరకు ప్రభుత్వం తన నోడల్ ఏజెన్సీల ద్వారా 195899.38 ఎంటీ పెసలు, మినుప, వేరుశనగ గుండ్లు, సోయాబీన్లను ఎంఎస్పీల విలువ గల రూ. 1050.08 కోట్ల లబ్ధి చేకూర్చింది. తమిళనాడు, మహారాష్ట్ర, గుజరాత్, హర్యానా, రాజస్థాన్లలో దాదాపు 1,08,310 మంది రైతులకు లబ్ది చేకూర్చింది. అదే విధంగా 19.12.2020 నాటికి రూ.52.40 కోట్ల ఎంఎస్పీ విలువ కలిగిన 5089 మెట్రిక్ టన్నుల కొబ్బరను  కర్ణాటక, తమిళనాడుల నుంచి సేకరించారు. 3961 మంది రైతులకు లబ్ధి చేకూర్చింది. కోప్రా, ఉరాద్లను ప్రధానంగా ఉత్పత్తి చేసే చాలా రాష్ట్రాల్లో రేట్లు ఎంఎస్పీ కంటే తక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర/ యుటీలు ప్రభుత్వాల సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పీ ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి.19.12.2020 వరకు రూ.16865.81కోట్ల విలువైన 5783122 కాటన్ బేళ్లను 1124252 మంది రైతులకు లబ్ధి చేకూర్చాయి.
ప్రధాన మంత్రి కార్యాలయం
"స్వచ్ఛ-భారత్-మిషన్" లో "మన్-కీ-బాత్" పాత్రపై ఒక కథనాన్ని పంచుకున్న - ప్రధానమంత్రి
"స్వచ్ఛ-భారత్-మిషన్" ను ఒక "జన్-ఆందోళన్" గా మార్చడంలో "మన్-కీ-బాత్" ఎలా సహాయపడిందనే విషయమై, సులభ్ ఇంటర్నేషనల్ సోషల్ సర్వీస్ ఆర్గనైజేషన్ స్థాపకుడు డా. బిందేశ్వర్ పాఠక్ రాసిన ఒక కథనాన్ని ప్రధాన మంత్రి శ్రీ నరేంద్ర మోదీ ప్రజలతో పంచుకున్నారు.
ఈ నేపథ్యంలో ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ,
“#మన్-కీ-బాత్ : స్వచ్ఛ భారత్ ప్రచార సంకల్పానికి ఒక వాహనంగా పనిచేసింది.” అని పేర్కొంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 207.03 కోట్ల డోసులు  అందించారు
గత 24 గంటల్లో 15,21,429 డోసులు అందించారు
దేశవ్యాప్త క్రియాశీల కేసుల సంఖ్య 1,28,261
మొత్తం కేసుల్లో క్రియాశీల కేసులు 0.29%
ప్రస్తుత రికవరీ రేటు 98.52%
గత 24 గంటల్లో 19,539 మంది కోలుకున్నారు. దీంతో, కోలుకున్నవారి మొత్తం సంఖ్య 4,35,35,610 కు పెరిగింది.
గత 24 గంటల్లో 16,047 కొత్త కేసులు నమోదయ్యాయి.
రోజువారీ పాజిటివిటీ రేటు 4.94%
వారపు పాజిటివిటీ రేటు 4.90%
గత 24 గంటల్లో చేసిన 3,25,081 కొవిడ్ పరీక్షలతో కలిపి ఇప్పటివరకు 87.88 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
శాస్త్రీయ ఆవిష్కరణాల్లో అభివృద్ధి పథంలో భారత్ కేంద్ర మంత్రి డాక్టర్ జితేంద్ర సింగ్
జమ్మూ విశ్వవిద్యాలయంలో జరిగిన ' జాతీయ సైన్స్ డే'లో కీలక ఉపన్యాసం చేసిన మంత్రి
శాస్త్రీయ ఆవిష్కరణాల్లో భారత్ వేగంగా అభివృద్ధి పథంలో పయనిస్తున్నదని కేంద్ర ఈశాన్య ప్రాంతాల అభివృద్ధి, సిబ్బంది వ్యవహారాలు, ప్రజాఫిర్యాదులు, పెన్షన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్ అన్నారు. ' జాతీయ సైన్స్ డే' సందర్భంగా జమ్ము విశ్వవిద్యాలయంలో జరిగిన సదస్సులో మంత్రి పాల్గొన్నారు. సదస్సులో కీలక ఉపన్యాసం ఇచ్చిన మంత్రి స్వదేశంలో శాస్త్రీయ ఆవిష్కరణలను ప్రోత్సహించడానికి ప్రధానమంత్రి శ్రీ నరేంద్రమోడీ నాయకత్వంలో కేంద్రప్రభుత్వం గత కొన్ని సంవత్సరాలుగా ఆచరణీయమైన విప్లవాత్మక నిర్ణయాలను తీసుకున్నదని చెప్పారు. ప్రధానమంత్రి లక్ష్యమైన ' ఆత్మ నిర్భర్ భారత్' సాధనకు ఇది సహకరిస్తుందని మంత్రి అన్నారు. ఈ సందర్భంగా అంతరిక్ష రంగంలో దేశానికి స్వాతంత్ర్యం సిద్దించిన తరవాత తొలిసారిగా ప్రైవేట్ రంగానికి అనుమతి ఇవ్వాలన్న ప్రభుత్వ నిర్ణయాన్ని మంత్రి ప్రస్తావించారు. ఇదేవిధంగా అణుశక్తి , అణుఇంధన రంగాల్లో కూడా కేంద్రాలను నెలకొల్పడానికి జాయింట్ వెంచర్లకు అనుమతి ఇవ్వాలని కేంద్ర మంత్రివర్గం నిర్ణయించిందని మంత్రి వివరించారు.
ఈ ఏడాది జాతీయ సైన్స్ డే ప్రధాన ఇతివృత్తంగా ఉన్న ' శాస్త్రీయ ఆవిష్కరణల భవిష్యత్ ...' అనే అంశం భారతదేశ ప్రస్తుత పరిస్థితులకు అనుగుణంగా ఉందని అన్న మంత్రి ఈ అంశంలో భారతదేశం అనుసరిస్తున్న విధానాలను ఇతర దేశాలు మార్గదర్శకంగా తీసుకుంటున్నామని చెప్పారు. కోవిడ్ వాక్సిన్ అభివృద్ధి దీనికి నిదర్శనమని మంత్రి తెలిపారు. వాక్సిన్ ను స్వదేశంలో అభివృద్ధి చేయడమే కాకుండా దీనిని విదేశాలకు కూడా ఎగుమతి చేస్తున్నామని అన్నారు. పిఎస్ఎల్విసి 51 / అమెజోనియా -1 ను విజయవంతంగా ప్రయోగించి ఇస్రో మరో ఘన విజయాన్ని సాధించిన రోజున సైన్స్ డే జరగడం గొప్ప విశేషమని డాక్టర్ జితేంద్రసింగ్ వ్యాఖ్యానించారు.అనేక ఇతర దేశాల తరువాత ఆలస్యంగా భారతదేశం తన అంతరిక్ష ప్రయాణాన్ని ప్రారంభించినప్పటికీ, ఈ రోజు మంగళ్ యాన్ మరియు చంద్రయాన్ ల ద్వారా సేకరించిన సమాచారాన్ని అమెరికాకు చెందిన నాసా వంటి ప్రపంచంలోని ప్రధాన సంస్థలకు అందించే స్థితికి చేరుకున్నదని మంత్రి అన్నారు.
జీవన స్థితిగతులను మెరుగు పరిచే అంశంతోపాటు వివిధ రంగాలకు అంతరిక్ష సాంకేతిక ప్రయోజనాలను అందించిన ఘనత ప్రధానమంత్రి శ్రీ నరేంద్రమోడీకి దక్కుతుందని మంత్రి పేర్కొన్నారు. స్మార్ట్ నగరాలు, వ్యవసాయం ప్రకృతి వైపరీత్యాలు, జాతీయరహదారులు, రక్షణ తదితర రంగాల్లో అంతరిక్ష సాంకేతిక అంశాలు అమలు జరుగుతున్నాయని మంత్రి అన్నారు.
స్వతంత్ర భారతదేశం 75 వ సంవత్సరంలోకి అడుగుపెట్టిన తరుణంలో ఈ ఏడాది 'జాతీయ విజ్ఞాన దినోత్సవం' జరుపుకుంటున్నామని పేర్కొన్న మంత్రి 100 సంవత్సర వేడుకలను ఘనంగా నిర్వహించడానికి రానున్న 25 సంవత్సరాలకు ప్రణాళికలను సిద్ధం చేస్తున్నామని డాక్టర్ జితేంద్ర సింగ్ తెలిపారు. శాస్త్రీయ శక్తి సామర్థ్యాలతో భారతదేశం ప్రపంచ సూపర్ పవర్గా రూపుదిద్దుకుంటుందన్న ధీమాను వ్యక్తం చేసిన మంత్రి ఈ దిశలో ప్రయాణం ఇప్పటికే ప్రారంభమైందని అన్నారు.
విశ్వవిద్యాలయం వైస్ ఛాన్సలర్ ప్రొఫెసర్ మనోజ్ కుమార్ ధార్, విశ్వవిద్యాలయంలోని వివిధ విభాగాల పరిశోధన కార్యకలాపాలపై నివేదికను సమర్పించారు. ప్రొఫెసర్ నరేష్పాధ జాతీయ సైన్స్ డే ప్రాముఖ్యతను వివరించారు. ప్రొఫెసర్ రజనీకాంత్ వందన సమర్పణ చేశారు. ఈ సందర్భంగా విశ్వవిద్యాలయంలోని వివిధ విభాగాలకు చెందిన ప్రతిభావంతులైన పరిశోధకులు మరియు విద్యార్థులకు అవార్డులు , సర్టిఫికెట్లను అందజేశారు.
రక్షణ మంత్రిత్వ శాఖ
2019 జూలై 01 నుంచి వన్ ర్యాంక్ వన్ పెన్షన్ కింద సాయుధ దళాల పెన్షనర్లు/ కుటుంబ పెన్షనర్లకు పెన్షన్ సవరణకు ఆమోదం తెలిపిన కేంద్ర మంత్రివర్గం
2019 జూన్ 30వ తేదీ నాటికి పదవీ విరమణ చేసిన సాయుధ దళాల సిబ్బంది పథకం అమలు. పథకం కింద 25.13 లక్షల మందికి లబ్ధి
2019 జూలై నుంచి 2022 జూన్ వరకు 23,638 కోట్ల రూపాయల బకాయిలు చెల్లింపు
సవరించిన అంచనాల ప్రకారం @ 31% డియర్నెస్ రిలీఫ్ చెల్లించేందుకు ఏడాదికి రూ.8,450 కోట్లు అదనంగా అవసరం ఉంటుందని అంచనా
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం 2019 జూలై 01 నుండి సాయుధ దళాల పెన్షనర్లు/కుటుంబ పెన్షనర్ల పెన్షన్ ను ఒక ర్యాంక్ వన్ పెన్షన్  కింద సవరించడానికి ఆమోదం తెలిపింది. 2018 క్యాలెండర్ సంవత్సరంలో రక్షణ దళాల నుంచి పదవీ విరమణ చేసిన వారి కనీస మరియు గరిష్ట పెన్షన్ సగటు ఆధారంగా గత పెన్షనర్లకు పెన్షన్ ను అదే హోదాలో అదే సర్వీసుతో కొనసాగించాలని ప్రభుత్వం నిర్ణయించింది. .
లబ్ధిదారులు:
2019 జూన్ 30 వరకు పదవీ విరమణ చేసిన సాయుధ దళాల సిబ్బంది  మినహాయించి) ఈ సవరణ పరిధిలోకి వస్తారు.ప్రభుత్వ నిర్ణయం వల్ల 25.13 లక్షలకు పైగా  సాయుధ దళాల పెన్షనర్లు / కుటుంబ పెన్షనర్లు ప్రయోజనం పొందుతారు. సగటు కంటే ఎక్కువ తీసుకునే వారికి పెన్షన్ రక్షణ కల్పించబడుతుంది. యుద్ధ వితంతువులు, వికలాంగుల పెన్షన్ తో సహా కుటుంబ పెన్షనర్లకు కూడా ఈ ప్రయోజనం విస్తరించబడుతుంది.
బకాయిలు నాలుగు అర్ధ వార్షిక వాయిదాలలో చెల్లించబడతాయి. ఏదేమైనా, ప్రత్యేక / సరళీకృత కుటుంబ పెన్షన్ మరియు శౌర్య అవార్డు విజేతల తో సహా కుటుంబ పింఛనుదారులందరికీ ఒకే విడతలో బకాయిలు చెల్లించబడతాయి.
ఖర్చు
సవరణ అమలు చేయడానికి ఏడాదికి @ 17% డియర్ నెస్ రిలీఫ్ తో 8,450 కోట్ల రూపాయల వరకు ఉంటుంది. 2019 జూలై 01 నుంచి 2021 డిసెంబర్ 31 వరకు 17% డిఆర్ ఆధారంగా 19,316 కోట్ల రూపాయల వరకు ,2019 జూలై 01 నుంచి 2021 జూన్ 30 వరకు @ 31% డియర్ నెస్ రిలీఫ్ తో 23,638 కోట్ల రూపాయల వరకు అవసరం ఉంటుందని అంచనా వేయడం జరిగింది.వన్ ర్యాంక్ వన్ పెన్షన్ కింద చేస్తున్న ఖర్చుకు అదనంగా ఈ వ్యయం ఉంటుంది.
ర్యాంక్ వారీగా జూలై 01, 2019 నుండి OROP కింద సర్వీస్ పెన్షన్లో అంచనా పెరుగుదల  :
ర్యాంక్
01.01.2016 నాటికి పెన్షన్
01.07.2019 నుంచి సవరించిన పెన్షన్
01.07.2021 నుంచి సవరించిన పెన్షన్
01.07.2019 నుండి 30.06.2022 వరకు బకాయిలు
సిపాయి
17,699
19,726
20,394
87,000
నాయక్
18,427
21,101
21,930
1,14,000
హవల్దార్
20,066
21,782
22,294
70,000
Nb సుబేదార్
24,232
26,800
27,597
1,08,000
సబ్ మేజర్
33,526
37,600
38,863
1,75,000
ప్రధాన
61,205
68,550
70,827
3,05,000
లెఫ్టినెంట్ కల్నల్
84,330
95,400
98,832
4,55,000
సైనికాధికారి
92,855
1,03,700
1,07,062
4,42,000
బ్రిగేడియర్
96,555
1,08,800
1,12,596
5,05,000
మేజర్ జనరల్
99,621
1,09,100
1,12,039
3,90,000
లెఫ్టినెంట్ జనరల్
1,01,515
1,12,050
1,15,316
4,32,000
నేపథ్యం:
రక్షణ దళాల సిబ్బంది/కుటుంబ పింఛనుదారుల కోసం వన్ ర్యాంక్ వన్ పెన్షన్ ని 2014 జూలై 10 నుంచి అమలు చేయాలని నిర్ణయిస్తూ ప్రభుత్వం 2015 నవంబర్ 7న చారిత్రాత్మక నిర్ణయం తీసుకుంది. 2015 నవంబర్ 7న జారీ అయిన విధాన లేఖలో భవిష్యత్తులో, పెన్షన్ ప్రతి 5 సంవత్సరాలకు తిరిగి నిర్ణయించబడుతుంది. సుమారు వన్ ర్యాంక్ వన్ పెన్షన్ అమలులోకి వచ్చిన ఎనిమిదేళ్ల కాలంలో సంవత్సరానికి 7,123 కోట్ల రూపాయల చొప్పున ప్రభుత్వం .57,000 కోట్ల రూపాయలు చెల్లించింది.
భారత ఎన్నికల సంఘం
ఎమ్మెల్యేల కోటాలో ఆంధ్రప్రదేశ్ శాసనమండలికి ఉపఎన్నికలు
శాసన సభ్యుల ద్వారా ఎన్నికయ్యేందుకు ఆంధ్రప్రదేశ్ శాసన మండలిలో ఒక ఖాళీ ఏర్పడింది. ఆ ఖాళీ వివరాలు:
|
|
సభ్యుని పేరు
|
|
ఎన్నిక స్వభావం
|
|
ఖాళీకి కారణం
|
|
పదవి ముగింపు కాలం
|
|
శ్రీ మోపిదేవి వెంకట రమణా రావు
|
|
ఎమ్మెల్యేలతో
|
|
01.07.2020 న రాజీనామా
|
|
29.03.2023
2. పైన పేర్కొన్న ఖాళీని భర్తీ చేయటానికి శాసన సభ్యుల ద్వారా ఆంధ్రప్రదేశ్ శాసనమండలికి దిగువ పేర్కొన్న
షెడ్యూల్ కు అనుగుణంగా ఉపఎన్నిక జరపాలని కమిషన్ నిర్ణయించింది:
|
|
క్రమ సంఖ్య
|
|
కార్యక్రమం
|
|
తేదీలు
|
|
1
|
|
నోటిఫికేషన్ జారీ
|
|
2020 ఆగస్టు 6 
|
|
2
|
|
నామినేషన్లకు ఆఖరితేదీ
|
|
2020 ఆగస్టు 13 
|
|
3
|
|
నామినేషన్ల పరిశీలన
|
|
2020 ఆగస్టు14 
|
|
4
|
|
ఉపసంహరణకు ఆఖరుతేదీ
|
|
2020 ఆగస్టు 17 
|
|
5
|
|
ఎన్నిక జరిగే తేదీ
|
|
2020 ఆగస్టు 24 
|
|
6
|
|
పోలింగ్ సమయం
|
|
ఉదయం 09:00 నుంచి సాయంత్రం 04:00 వరకు
|
|
7
|
|
వోట్ల లెక్కింపు
|
|
2020 ఆగస్టు 24  సాయంత్రం 05:00 కు
|
|
8
|
|
ఎన్నికల ముగింపు తేదీ
|
|
2020 ఆగస్టు 26 
3. ఎన్నికల నిర్వహణ సందర్భంగా జరిగే ఏర్పాట్లన్నీ కోవిడ్-19 నిబంధనలకు అనుగుణంగా ఉండేలా ఒక సీనియ అధికారిని
నియమించవలసిందిగా రాష్ట్ర ప్రభుత్వ ప్రధాన కార్యదర్శిని కమిషన్ ఆదేశించింది.
ప్రధాన మంత్రి కార్యాలయం
బుద్ధ పూర్ణిమ నాడు భగవాన్ బుద్ధుని సిద్ధాంతాల ను స్మరించుకొన్నప్రధాన మంత్రి
బుద్ధ పూర్ణిమ సందర్బం లో బుద్ధ భగవానుని సిద్ధాంతాల ను ప్రధాన మంత్రి శ్రీ నరేంద్ర మోదీ స్మరించుకొన్నారు. వాటిని పూర్తి చేయడం కోసం ప్రధాన మంత్రి తన సంకల్పాన్ని పునరుద్ఘాటించారు.
ప్రధాన మంత్రి ఒక ట్వీట్ లో -
‘‘బుద్ధ పూర్ణిమ నాడు మనం భగవాన్ బుద్ధుని యొక్క సిద్ధాంతాల ను జ్ఞాపకానికి తెచ్చుకొందాం మరి వాటిని ఆచరణ లోకి తీసుకురావడం కోసం మన సంకల్పాన్ని పునరుద్ఘాటించుదాం. భగవాన్ బుద్ధుని ఆలోచన లు మన భూగ్రహాన్ని మరింత శాంతిపూర్ణంగాను, సద్భావనపూర్వకం గాను మరియు చిరకాలం పాటు మనగలిగేలా చేయగలుగుతాయి.’’ అని పేర్కొన్నారు.
(
ప్రధాన మంత్రి కార్యాలయం
గ్లాస్ గోలో సిఒపి26 శిఖరసమ్మేళనం లో భాగం గా ‘యాక్షన్ఎండ్ సాలిడారిటీ-ద క్రిటికల్ డికేడ్’ అంశం పైజరిగిన కార్యక్రమం లో ప్రధాన మంత్రి ప్రసంగం
ఎక్స్ లన్సిజ్,
మిత్రుడు శ్రీ బోరిస్ జాన్ సన్, అడాప్టేశన్ వంటి మహత్వపూర్ణమైన అంశానికి సంబంధించి నా అభిప్రాయాల ను వెల్లడి చేసే అవకాశాన్ని నాకు ఇచ్చినందుకు గాను మీకు ఇవే నా ధన్యవాదాలు.
గ్లోబల్ క్లయిమేట్ డిబేట్ లో మిటిగేశన్ కు దక్కినంతటి అధిక ప్రాముఖ్యం అడాప్టేశన్ కు లభించలేదు. ఇది అభివృద్ధి చెందుతున్న దేశాల కు వాటిల్లిన అన్యాయం అని చెప్పాలి ఎందుకంటే ఆ దేశాలే జలవాయు పరివర్తన తో అధికం గా ప్రభావితం అయ్యాయి మరి.
భారతదేశం సహా, అభివృద్ధి చెందుతున్న చాలా దేశాల లో రైతుల కు శీతోష్ణస్థితి అనేది ఒక పెను సవాలు గా ఉంది. ఆయా దేశాల లో పంట ల నమూనా లో మార్పు చోటు చేసుకొంటోంది, కాలం కాని కాలం లో కురుస్తున్న వర్షాల వల్ల, వరదల వల్ల, తరచు గా తలెత్తుతున్న తుఫాను ల వల్ల పంటలు నాశనం అవుతున్నాయి. తాగునీటి వనరులు మొదలుకొని తక్కువ ఖర్చు తో కూడిన గృహ నిర్మాణం వరకు.. అన్నిటి ని జలవాయు పరివర్తన సంబంధి ఆటుపోటుల కు తట్టుకొని నిలచే విధం గా తీర్చిదిద్దవలసిన అవసరం ఉన్నది.
ఎక్స్ లన్సిజ్,
ఈ సందర్భం లో నా దగ్గర మూడు ఆలోచన లు ఉన్నాయి. వాటిలో ఒకటోది- అడాప్టేశన్ ను, మనం మన అభివృద్ధి విధానాల లో, మన ప్రాజెక్టుల లో ఒక కీలకమైన భాగం గా మలచాలి. భారతదేశం లో నల్ సే జల్  , స్వచ్ఛ్ భారత్ అభియాన్ లతో పాటు ఉజ్జ్వల  తరహా పథకాలు మా ఆపన్నులు అయినటువంటి పౌరుల కు అడాప్టేశన్ తాలూకు ప్రయోజనాల ను అందించడమే కాక వారి జీవన నాణ్యత కూడా మెరుగు పడింది. రెండోది, చాలా సాంప్రదాయిక సముదాయాలు ప్రకృతి తో సామరస్య వైఖరి ని అనుసరిస్తూ మనుగడ సాగించే జ్ఞానాన్ని కలిగి ఉన్నాయి.
మన అడాప్టేశన్ పాలిసీల లో ఈ సాంప్రదాయిక అభ్యాసాల కు ఉచిత ప్రాముఖ్యాన్ని ఇచ్చే తీరాలి. ఈ విధమైనటువంటి జ్ఞానం సంబంధి అవగాహన ను పాఠశాల పాఠ్య క్రమం లో సైతం తప్పక చేర్చాలి. అలా చేసినప్పుడు, దాని ని కొత్త తరాని కి సైతం అందించవచ్చును. స్థానిక పరిస్థితుల కు తగ్గట్టు జీవన శైలుల ను పరిరక్షించుకోవడం అనేది కూడా అడాప్టేశన్ తాలూకు ఒక ముఖ్యమైన స్తంభం కాగలుగుతుంది. ఇక మూడోది ఏమిటి అంటే, అడాప్టేశన్ తాలూకు పద్ధతులు, అవి స్థానికం అయినప్పటి కీ కూడాను, వాటి అమలు విషయం లో వెనుకబడిన దేశాల కు ప్రపంచ దేశాల సమర్ధన అందాలి అనేదే.
లోకల్ అడాప్టేశన్ కై గ్లోబల్ సపోర్ట్ అనే ఆలోచన తోనే భారతదేశం కొఎలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్  కార్యక్రమాన్ని తీసుకువచ్చింది. ఈ కార్యక్రమం తో జతపడవలసిందంటూ అన్ని దేశాల ను నేను అభ్యర్థిస్తున్నాను.
మీకు ఇవే ధన్యవాదాలు.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
(Visitor Counter : 50
ప్రధాన మంత్రి కార్యాలయం
‘మన్ కీ బాత్’ పై జపాన్ దౌత్యకార్యాలయం యొక్క సందేశాని కి సమాధానాన్ని ఇచ్చిన ప్రధాన మంత్రి
‘మన్ కీ బాత్’  తాలూకు వందో భాగాన్ని గురించి భారతదేశం లోని జాపాన్ దౌత్య కార్యాలయం ట్వీట్ చేసింది. ఈ సందర్భం లో శుభాకాంక్షల ను వ్యక్తం చేస్తూ, దౌత్య కార్యాలయం ‘మన్ కీ బాత్: ఎ సోషల్ రివల్యూశన్ ఆన్ రేడియో’ శీర్షిక తో వెలువడ్డ ఒక పుస్తకాని కి జపాన్ ప్రధాని కీర్తిశేషుడు శ్రీ శింజో ఆబే వ్రాసిన ‘ముందుమాట’ లో ఇచ్చిన సందేశాన్ని స్మరించింది.
‘మన్ కీ బాత్’  తాలూకు 89 వ భాగాన్ని కూడా దౌత్య కార్యాలయం గుర్తు కు తీసుకు వచ్చింది. ఆ భాగం లో, ప్రధాన మంత్రి శ్రీ నరేంద్ర మోదీ జాపాన్ కళాకారుల ను గురించి ఉదాహరిస్తూ భారతదేశం-జాపాన్ సాంస్కృతిక సంబంధాల ను ప్రశంసించారు. జాపాన్ కు చెందిన కళాకారులు ఆ కాలం లో ఆసియా దేశాల లో మహాభారతం , రామాయణం ల తాలూకు నాటక ప్రదర్శనల లో పాలుపంచుకొన్నారు.
ఈ ట్వీట్ లకు ప్రధాన మంత్రి సమాధానాన్ని ఇస్తూ,
‘‘మీ వినమ్రమైనటువంటి పలుకుల కు మరియు నా మిత్రుడు కీర్తిశేషుడు శ్రీ శింజో ఆబే ను స్మరించినందుకు ధన్యవాదాలు.’’ అని ఒక ట్వీట్ లో పేర్కొన్నారు.
బొగ్గు మంత్రిత్వ శాఖ
తొలిసారి బొగ్గు ఉత్పత్తిని ప్రారంభించిన ఎన్ఎల్సీఐఎల్ ఒడిశాలోని తలబిరా-II, III గనుల నుంచి ఉత్పత్తి ప్రారంభం అభినందనలు తెలిపిన యావత్ బొగ్గు పరిశ్రమ
కేంద్ర బొగ్గు శాఖకు చెందిన నవరత్న సంస్థ అయిన నైవేలీ లిగ్నైట్ కార్పొరేషన్ ఇండియా లిమిటెడ్ , తొలిసారి బొగ్గు ఉత్పత్తిని ప్రారంభించింది. ఒడిశాలోని తలబిరా-II, III గనుల నుంచి ఉత్పత్తి ప్రారంభించింది. ఈ గనులను ఏడాదికి 20 మిలియన్ టన్నుల ఉత్పత్తి సామర్థ్యంతో NLCILకు 2016లో అప్పగించారు. ఆ సంస్థలో ప్రస్తుతమున్న, భవిష్యత్తులో ప్రారంభించనున్న బొగ్గు ఆధారిత విద్యుత్ ఉత్పత్తి ప్లాంట్ల అవసరాలు తీర్చాలన్నది లక్ష్యం.
NLC ఛైర్మన్ మరియు మేనేజింగ్ డైరెక్టర్ శ్రీ రాకేష్ కుమార్ మాట్లాడుతూ, "కొవిడ్ విజృంభిస్తున్న క్లిష్ట సమయంలో సాధించిన ఈ విజయం సంస్థ అభివృద్ధికి సాయపడడమేగాక, దేశానికి విద్యుత్ భరోసా అందిచడంలోనూ మా సిబ్బంది భాగస్వాములయ్యారు. బొగ్గు దిగుమతులను నిరుత్సాహపరచడం అత్యంత ప్రధాన ప్రాముఖ్యతగా ఉన్న ఈ తరుణంలో ఇది గొప్ప విజయం." అన్నారు.
NLC బృందం వినూత్నంగా వృద్ధి చేసి, విజయవంతంగా అమలు చేసిన ఎండీఓ నమూనా ద్వారా ఈ బొగ్గు బ్లాక్ను అభివృద్ధి చేశారు. ఇది యావత్ పరిశ్రమ ప్రశంసలు పొందింది. ఈ గని తక్కువగా 1.09 స్ట్రిప్పింగ్ నిష్పత్తిని కలిగివుంది. బొగ్గు G 12 గ్రేడ్లో ఉంది. భవిష్యత్తులో పోటీ విద్యుత్ను ఉత్పత్తి చేయడానికి సంస్థకు ఇది ఉపకరిస్తుంది.
ఈమధ్య కాలంలో, తనకు చెందిన రెండు లిగ్నైట్ ఆధారిత విద్యుత్ ప్లాంట్లలో ఒకదానిని NLC ఇండియా లిమిటెడ్ విజయవంతంగా ప్రారంభించింది. ఒక్కోదాని సామర్థ్యం 500 మెగావాట్లు. ఈ తరహా వాటిలో దేశంలోనే అది మొదటి ప్లాంటు. 2019-2020 కాలంలో, NLCIL 1353 మెగావాట్ల సౌర మరియు 51 మెగావాట్ల పవన విద్యుత్ను ఉత్పత్తి చేసింది. మొత్తంగా 1404 మెగావాట్ల పునరుత్పాదక ఇంధన ఉత్పత్తి సామర్థ్యాన్ని ఆ సంస్థ సాధించింది.
(Visitor Counter : 173
ప్రధాన మంత్రి కార్యాలయం
నాగాలాండ్ లో సేంద్రియ ఉత్పత్తులు సమృద్ధి గా ఉండడం ఎంతో సంతోషదాయకం: ప్రధాని
నాగాలాండ్ లో సమృద్ధిగా ఉన్న సేంద్రియ ఉత్పత్తులు ప్రకృతికి, సంస్కృతికి మధ్య ఉన్న సామరస్యానికి ప్రతిబింబమని
ప్రధాన మంత్రి శ్రీ నరేంద్ర మోదీ అన్నారు.
రాజ్యసభ సభ్యురాలు శ్రీమతి ఎస్.ఫాంగ్నన్ కొన్యాక్ ట్వీట్ పై స్పందించిన ప్రధాన మంత్రి క్రింది విధంగా ట్వీట్ చేశారు.
"నాగాలాండ్ లోని గొప్ప సేంద్రీయ ఉత్పత్తులు నిజంగా ఆనందదాయకం. ప్రకృతికి, సంస్కృతికి మధ్య ఉన్న సామరస్యానికి ఇది నిదర్శనం”
మంత్రిమండలి
ఇండియా మొరాకోల మధ్య నేరస్థుల అప్పగింత ఒప్పందం పై సంతకాలు చేసేందుకు, ఆమోదానికి కేబినెట్ అనుమతి
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఇండియా ,మొరాకోల మధ్య నేరస్థుల అప్పగింతకు సంబంధించిన ఒప్పందంపై సంతకాలు చేయడానికి, దాని ఆమోదానికి అనుమతిచ్చింది. ఈ ఒప్పందంపై మోరాకోదేశ వి.ఐ.పి 2018 నవంబర్ 11- 18 మధ్య మన దేశంలో పర్యటించనున్న సందర్భంగా సంతకాలు జరగనున్నాయి.
(ప్రయోజనంః
ఈ ఒప్పందంలోని ఒక పక్షానికి చెందిన దేశంలో నేరానికి పాల్పడి మరో దేశంలో తలదాచుకున్నారన్న ఆరోపణలు ఎదుర్కొనే ఆర్థిక నిందితులు, ఉగ్రవాదం వంటి ఇతర తీవ్ర నేరారోపణలు ఎదుర్కొనే వారిని ఆయా దేశాలకు అప్పగించడానికి ఈ ఒప్పందం వల్ల చట్టపరంగా వీలు కలుగుతుంది.
అలాగే ఇండియా, మొరాకోల జాతీయ ప్రయోజనాలకు వ్యతిరేకంగా వ్యవహరించే నేరస్థులను ఎదుర్కొవడానికి, ద్వైపాక్షిక సంబంధాలను బలోపేతం చేసుకోవడానికి ఈ ఒప్పందం ఉపకరిస్తుంది.